Τοπική Κοινότητα Δολιανών Αρκαδίας

Η Τοπική Κοινότητα Δολιανών Αρκαδίας αποτελεί τοπική κοινότητα του Δήμου Βόρειας Κυνουρίας στην Αρκαδία.

 Πληροφορίες και ιστορικό 
Λόγω των ιδιαίτερων γεωγραφικών και κλιματικών συνθηκών, αλλά και της ποιμενικής ιστορίας της, η Κυνουρία έχει κατά παράδοση πολυάριθμους διπλούς οικισμούς. Έτσι λοιπόν και στα Δολιανά, πολλοί κάτοικοι είχαν σπίτια σε δύο χωριά, ένα για το καλοκαίρι στα βουνά και ένα για το χειμώνα στα πεδινά.Παναγιώτης Β. Φάκλαρης: Αρχαία Κυνουρία. Ανθρώπινη, δραστηριότητα και περιβάλλον. Δημοσιεύματα του Αρχαιολογικού Δελτίου. Τεύχος 43,  Αθήνα 1990, ISBN 960-214-105-0, σελ. 222–225. Με την πάροδο των ετών, οι ορεινοί οικισμοί άρχισαν να εγκαταλείπονται κατά τους φθινοπωρινούς και χειμερινούς μήνες, ενώ κάποιοι εγκαταλείφθηκαν ακόμα και οριστικά.

Οι κάτοικοι των Δολιανών ζούσαν στα Άνω Δολιανά και κάποιοι στον οικισμό Κούβλη, μέχρι τη συγκομιδή καστάνου που ολοκληρωνόταν στις αρχές Νοεμβρίου και στη συνέχεια μετακόμιζαν με την εικόνα του προστάτη Αγίου Γεωργίου για τον χειμώνα στα Κάτω Δολιανά και στους μικρότερους γύρω οικισμούς, για να επιστρέψουν πάλι στον ορεινό οικισμό την άνοιξη και συγκεκριμένα κοντά στην ημέρα του Αγίου Γεωργίου. Η πρακτική αυτή εγκαταλείφθηκε σταδιακά, με τους περισσότερους κατοίκους της κοινότητας να ζουν πλέον στα Κάτω Δολιανά όλο το χρόνο και να επισκέπτονται τον ορεινό οικισμό μόνο για λίγες ημέρες το χρόνο, ειδικά -και κατά παράδοση- κατά τις ημέρες της γιορτής της Παναγίας τον δεκαπενταύγουστο. Ένας μικρός αριθμός κατοίκων, κυρίως μεγαλύτερης ηλικίας, διαμένει στον ορεινό οικισμό για μεγαλύτερο διάστημα, κυρίως κατά τους καλοκαιρινούς μήνες.

Η κοινότητα έχει συνολική έκταση 60,091 τ.χμ., μέση πυκνότητα πληθυσμού 17,59 κατοίκους ανά τ.χμ. και μέσο σταθμικό υψόμετρο 234 μέτρα.Ελληνική Στατιστική Αρχή - Απογραφή Πληθυσμού-Kατοικιών 2011 - Μ24. Μόνιμος πληθυσμός, επιφάνεια και πυκνότητα του πληθυσμού, με διάκριση σε αστικές και αγροτικές περιοχές καθώς, και σε πεδινές, ημιορεινές και ορεινές περιοχές. Μέσος σταθμικός των υψομέτρων.

 Πληθυσμός 
Στην απογραφή, καταγράφηκαν για πρώτη φορά το 1940 ξεχωριστοί αριθμοί πληθυσμού για τα δύο κεφαλοχώρια και τους γύρω οικισμούς. Η απογραφή του 1940 πραγματοποιήθηκε στις 16 Οκτωβρίου, όταν οι οικιστές ακόμα βρίσκονταν στον ορεινό οικισμό, ενώ του 1951 πραγματοποιήθηκε στις 7 Απριλίου και του 1971 στις 14 Μαρτίου, όταν οι κάτοικοι βρίσκονταν στον πεδινό. Κατά τη διάρκεια εκείνων των δεκαετιών όμως συντελέστηκε παράλληλα και η αλλαγή χρήσης των οικισμών ως προς το ποιος είναι ο βασικός. Αυτό εξηγεί και την μεγάλη αντιστροφή πληθυσμών στις απογραφές από το 1951 και έπειτα.

 Έτος  1828  1829  1834  1848  1851  1856  1861  1870  1879  1889  1896  1907  1920  1928  160 οικογένειες 676 893 (186 οικογένειες) 1305 1373 1421 1336 1323 1682 1577 1649 1627 1849 1672

 Οικισμός  Κωδικός απογραφής  1940  1951  1961  1971  1981  1991  2001  2011  2021 Άνω Δολιανά 4002000701 1594 66 12 6 19 69 80 90 62 Δραγούμι 4002000702       29 15 8 8 Καμινάρι 4002000703  - 122 105 28 - 2 0 0 0 Κάτω Δολιανά 4002000704 82 1246 1081 1099 1075 933 780 595 503 Κούβλης 4002000705    27 26 59 84 57 57 52 Προσήλια 4002000706  4 216 208 192 143 145 144 88 89 Ρουναίικα 4002000707   64 53 42 21 21 8 9 Σύνολο 40020007 1680 1650 1497 1404 1338 1283 1097 846 723

 Διοικητικές μεταβολές 
Οι διοικητικές μεταβολές που έχουν λάβει χώρα από το 1835 κι έπειτα, έχουν ως εξής:

 Δήμος Δολιανών 
 ΦΕΚ 16Α - 24/05/1835 
 Σύσταση του δήμου με έδρα τον οικισμό Δολιανά.

ΦΕΚ 5Α - 08/03/1841 
 Ο οικισμός Βέρβαινα αποσπάται από το δήμο Βερβαίνων και προσαρτάται στο δήμο.
 Ο οικισμός Κούτρουφα αποσπάται από το δήμο Βερβαίνων και προσαρτάται στο δήμο.
 Ο οικισμός Πηγαδάκι αποσπάται από το δήμο Βερβαίνων και προσαρτάται στο δήμο.
 Ο οικισμός Μαυρίκι αποσπάται από το δήμο Βερβαίνων και προσαρτάται στο δήμο.

 ΦΕΚ 34Α - 01/12/1844 
 Ο οικισμός Βέρβαινα αποσπάται από το δήμο και ορίζεται έδρα του δήμου Βερβαίνων.
 Ο οικισμός Κούτρουφα αποσπάται από το δήμο και προσαρτάται στο δήμο Βερβαίνων.
 Ο οικισμός Πηγαδάκι αποσπάται από το δήμο και προσαρτάται στο δήμο Βερβαίνων.
 Ανακαλείται η αναγνώριση του δήμου Βερβαίνων στο δήμο.

 ΦΕΚ 252Α - 24/08/1912 
 Ο οικισμός Δολιανά αποσπάται από το δήμο και ορίζεται έδρα της κοινότητας Δολιανών.
 Ο δήμος καταργείται.

 Κοινότητα Δολιανών 

 ΦΕΚ 252Α - 24/08/1912 
 Σύσταση της κοινότητας με την απόσπαση του οικισμού Δολιανά από το δήμο Δολιανών και τον ορισμό του ως έδρα της κοινότητας.

16/10/1940
 H έδρα της κοινότητας μεταφέρεται από τον οικισμό Δολιανά στον οικισμό Άνω Δολιανά.
 Ο οικισμός Δολιανά της κοινότητας καταργείται.
 Αναγνώριση του οικισμού Άνω Δολιανά και προσάρτησή του στην κοινότητα Δολιανών.
 Αναγνώριση του οικισμού Κάτω Δολιανά και προσάρτησή του στην κοινότητα Δολιανών.
 Αναγνώριση του οικισμού Καμινάριον και προσάρτησή του στην κοινότητα Δολιανών.
 Αναγνώριση του οικισμού Αρτσίνα και προσάρτησή του στην κοινότητα Δολιανών.

 ΦΕΚ 54Α - 05/03/1955 
 Ο οικισμός Αρτσίνα της κοινότητας μετονομάζεται σε Προσήλια.

19/03/1961
 Αναγνώριση του οικισμού Ρουναίικα και προσάρτησή του στην κοινότητα Δολιανών.
 Αναγνώριση του οικισμού Κούβλης και προσάρτησή του στην κοινότητα Δολιανών.

17/03/1991
 Αναγνώριση του οικισμού Δραγούμι και προσάρτησή του στην κοινότητα Δολιανών.

 ΦΕΚ 244Α - 04/12/1997 
 Ο οικισμός Δραγούμι αποσπάται από την κοινότητα και προσαρτάται στο δήμο Βόρειας Κυνουρίας.
 Ο οικισμός Κάτω Δολιανά αποσπάται από την κοινότητα και προσαρτάται στο δήμο Βόρειας Κυνουρίας.
 Ο οικισμός Ρουναίικα αποσπάται από την κοινότητα και προσαρτάται στο δήμο Βόρειας Κυνουρίας.
 Ο οικισμός Άνω Δολιανά αποσπάται από την κοινότητα και προσαρτάται στο δήμο Βόρειας Κυνουρίας.
 Ο οικισμός Προσήλια αποσπάται από την κοινότητα και προσαρτάται στο δήμο Βόρειας Κυνουρίας.
 Ο οικισμός Κούβλης αποσπάται από την κοινότητα και προσαρτάται στο δήμο Βόρειας Κυνουρίας.
 Ο οικισμός Καμινάριον αποσπάται από την κοινότητα και προσαρτάται στο δήμο Βόρειας Κυνουρίας.
 Η κοινότητα καταργείται.

 Διατελέσαντες πρόεδροι της κοινότητας Δολιανών 
 Μεταπολιτευτικά 
 1975-1978 Ιωάννης Μητρομάρας†
 1978-1982 Γεώργιος Κωλέττης†
 1982-1994 Γεώργιος Λαλιώτης† εφ. Η Καθημερινή, Ψήφισμα Κοινοτικού Συμβουλίου για το θάνατο του Γιώργου Λαλιώτη, 27 Σεπτεμβρίου 1995, δημοσίευση στις 29 Σεπτεμβρίου 1995, σελ. 14.
 1995-1996 Αγγελής Αγγελίδης† 
 1996-1998 Παναγιώτης Μπουζιόπουλος† 
 1998-2006 Σταύρος Δεληγιάννης
 2006-2010 Ιωάννης Σπανός† 
 2011-2014 Ιωάννης Κοντογιαννόπουλος
 2014-2019 Δημήτριος Καζάς
 2019-2023 Δημήτριος Μεγκλής† 
 2024-σήμερα Στυλιανός Ανδριανίδης

 Παραπομπές 

Κατηγορία:Δήμος Βόρειας Κυνουρίας